**Letné brigády – Nemecko**

Letné brigády do Nemecka sú určené pre študentov **denného štúdia** vysokých škôl, ktorí ovládajú nemecký jazyk a sú ochotní pracovať v Nemecku počas letných prázdnin po dobu minimálne **dvoch mesiacov**. Letné brigády sú v rôznych sektoroch, väčšina zamestnávateľov je však z poľnohospodárskeho sektoru, popr. reštauračných a hotelových služieb.

V prípade záujmu je študent povinný vyplniť, potvrdiť, podpísať a odoslať nasledovné dokumenty:

• 2 x aplikačný formulár spolu s foto pasu (application forms)

• 1 x jazykový certifikát (language certificate)

• 1 x registračný certifikát (original certificate of enrolment)

• 1 x kópia vodičského oprávnenia (ak študent má vodičské oprávnenie – nie je povinné)

Všetky predmetné dokumenty musia byť **najneskôr do 30.1.2014** zaslané na adresu:

Ing. Peter Varga

Ústredie práce, sociálnych vecí a rodiny

Špitálska 8

812 67 Bratislava

Žiadame študentov, aby prihlášky nezasielali priamo na Bundesagentur (ZAV), nakoľko tieto budú podľa vyjadrení Bundesagentur vyradené a budú akceptované len prihlášky zasielané prostredníctvom Ústredia práce, sociálnych vecí a rodiny.

Najčastejšie otázky a odpovede súvisiace s letnými brigádami v Nemecku nájdete v dokumente “FAQ”.

V prípade akýchkoľvek otázok alebo nejasností kontaktujte prosím Ing. Petra Vargu na e-mailovej adrese peter.varga@upsvr.gov.sk